CELEX: 32018R1277
Language: da
Date: 2018-09-18 00:00:00
Title: Rådets forordning (EU) 2018/1277 af 18. september 2018 om fastsættelse af eksportrestitutioner for fjerkrækød

24.9.2018   
               
               
                  DA
               
               
                  Den Europæiske Unions Tidende
               
               
                  L 239/1
               
            
         RÅDETS FORORDNING (EU) 2018/1277
         af 18. september 2018
         om fastsættelse af eksportrestitutioner for fjerkrækød
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 43, stk. 3,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     I henhold til Rådets forordning (EF) nr. 1234/2007 (1), som blev ophævet ved Europa-Parlamentets og Rådets forordning (EU) nr. 1308/2013 (2), fik Kommissionen beføjelse til, når det var nødvendigt, at fastsætte restitutioner i overensstemmelse med kriterierne og kravene i forordning (EF) nr. 1234/2007. På den baggrund blev Kommissionens gennemførelsesforordning (EU) nr. 689/2013 (3) vedtaget.
                  
               
                     (2)
                  
                  
                     Ved dom af 20. september 2017 (4) annullerede Domstolen Kommissionens gennemførelsesforordning (EU) nr. 689/2013. Domstolen fastslog, at en manglende overholdelse af procedureregler vedrørende vedtagelse af en bebyrdende retsakt udgør en tilsidesættelse af væsentlige formforskrifter, og at en retsakt, der er behæftet med en sådan mangel, derfor skal annulleres.
                  
               
                     (3)
                  
                  
                     Endvidere fastslog Domstolen, at der til trods for tilsidesættelsen af væsentlige formforskrifter derimod ikke var konstateret nogen fejl, der berører den pågældende retsakts overensstemmelse med forordning (EF) nr. 1234/2007, idet den omfatter de foranstaltninger, som er nødvendige for gennemførelsen af sidstnævnte forordning. Af hensyn til retssikkerheden og for at undgå negative virkninger for gennemførelsen af forordning (EF) nr. 1234/2007 besluttede Domstolen at opretholde virkningen af den anfægtede forordning, indtil en ny retsakt, der skal erstatte den, træder i kraft.
                  
               
                     (4)
                  
                  
                     De proceduremæssige bestemmelser om vedtagelsen af retsakter om fastsættelse af restitutioner i forordning (EF) nr. 1234/2007 blev ophævet ved forordning (EU) nr. 1308/2013. Forordning (EU) nr. 1308/2013 har fundet anvendelse siden den 1. januar 2014.
                  
               
                     (5)
                  
                  
                     Det er derfor nødvendigt at fastsætte eksportrestitutionerne for fjerkrækød til samme niveau, som de blev fastsat til i gennemførelsesforordning (EU) nr. 689/2013, med henblik på at overholde Domstolens dom. Nærværende forordning bør derfor finde anvendelse med tilbagevirkende kraft for perioden mellem den 19. juli 2013 og den 31. december 2013.
                  
               
                     (6)
                  
                  
                     Der bør kun ydes restitutioner for produkter, der må omsættes frit i Unionen, og som er forsynet med et identifikationsmærke som omhandlet i artikel 5, stk. 1, litra b), i Europa-Parlamentets og Rådets forordning (EF) nr. 853/2004 (5). Disse produkter skal ligeledes overholde kravene i Europa-Parlamentets og Rådets forordning (EF) nr. 852/2004 (6).
                  
               
                     (7)
                  
                  
                     De restitutioner, der var gældende frem til vedtagelsen af gennemførelsesforordning (EU) nr. 689/2013, var fastsat ved Kommissionens gennemførelsesforordning (EU) nr. 360/2013 (7). Ophøret af virkningerne af gennemførelsesforordning (EU) nr. 689/2013 betyder derfor bl.a., at forordning (EU) nr. 360/2013 finder anvendelse. Af hensyn til retssikkerheden bør forordning (EU) nr. 360/2013 derfor ophæves —
                  
               VEDTAGET DENNE FORORDNING:
         
            Artikel 1
            
               1.   Der ydes eksportrestitutioner for de produkter, for de beløb og for den periode, der er anført i bilaget til nærværende forordning, på de i stk. 2 fastsatte betingelser.
            
            
               2.   De produkter, der kan ydes eksportrestitutioner for i henhold til denne artikel, skal opfylde de relevante krav i forordning (EF) nr. 852/2004 og (EF) nr. 853/2004, navnlig for så vidt angår tilberedning i en godkendt virksomhed, og overholde de krav om identifikationsmærkning, der er fastsat i bilag II, afsnit I, til forordning (EF) nr. 853/2004.
            
         
         
            Artikel 2
            Gennemførelsesforordning (EU) nr. 360/2013 ophæves.
         
         
            Artikel 3
            Denne forordning træder i kraft på syvendedagen efter offentliggørelsen i Den Europæiske Unions Tidende.
            Den finder anvendelse fra den 19. juli 2013 til den 31. december 2013.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 18. september 2018.
            
               
                  På Rådets vegne
               
               G. BLÜMEL
               
                  Formand
               
            
         
         
            (1)  Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (EUT L 299 af 16.11.2007, s. 1).
         
            (2)  Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (EUT L 347 af 20.12.2013, s. 671).
         
            (3)  Kommissionens gennemførelsesforordning (EU) nr. 689/2013 af 18. juli 2013 om fastsættelse af eksportrestitutioner for fjerkrækød (EUT L 196 af 19.7.2013, s. 13).
         
            (4)  Dom af 20. september 2017, Tilly-Sabco mod Kommissionen, C-183/16 P, ECLI:EU:C:2017:704.
         
            (5)  Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (EUT L 139 af 30.4.2004, s. 55).
         
            (6)  Europa-Parlamentets og Rådets forordning (EF) nr. 852/2004 af 29. april 2004 om fødevarehygiejne (EUT L 139 af 30.4.2004, s. 1).
         
            (7)  Kommissionens gennemførelsesforordning (EU) nr. 360/2013 af 18. april 2013 om fastsættelse af eksportrestitutioner for fjerkrækød (EUT L 109 af 19.4.2013, s. 27).
      
      
         
            BILAG
            
               EKSPORTRESTITUTIONER FOR FJERKRÆKØD GÆLDENDE FRA DEN 19. JULI 2013 TIL DEN 31. DECEMBER 2013
            
            
                        Produktkode
                     
                     
                        Bestemmelsessted
                     
                     
                        Måleenhed
                     
                     
                        Restitutionsbeløb
                     
                  
                        0105 11 11 9000 
                        0105 11 19 9000 
                        0105 11 91 9000 
                        0105 11 99 9000 
                        0105 12 00 9000 
                        0105 14 00 9000 
                        0207 12 10 9900 
                        0207 12 90 9190 
                        0207 12 90 9990 
                     
                     
                        A02
                        A02
                        A02
                        A02
                        A02
                        A02
                        V03
                        V03
                        V03
                     
                     
                        EUR/100 stk.
                        EUR/100 stk.
                        EUR/100 stk.
                        EUR/100 stk.
                        EUR/100 stk.
                        EUR/100 stk.
                        EUR/100 kg
                        EUR/100 kg
                        EUR/100 kg
                     
                     
                        0,00
                        0,00
                        0,00
                        0,00
                        0,00
                        0,00
                        0,00
                        0,00
                        0,00
                     
                  
                        
                           NB: Produktkoderne samt koderne for bestemmelsessteder i serie »A« er fastsat i Kommissionens forordning (EØF) nr. 3846/87 (EFT L 366 af 24.12.1987, s. 1).
                        De øvrige bestemmelsessteder er fastsat som følger: V03: A24, Angola, Saudi-Arabien, Kuwait, Bahrain, Qatar, Oman, De Forenede Arabiske Emirater, Jordan, Yemen, Libanon, Irak og Iran.